**Ա Մ Փ Ո Փ Ա Թ Ե Ր Թ**

«2002 ԹՎԱԿԱՆԻ ՀՈԿՏԵՄԲԵՐԻ 7-Ի՝ ՀԱՎԱՔԱԿԱՆ ԱՆՎՏԱՆԳՈՒԹՅԱՆ ՄԱՍԻՆ ՊԱՅՄԱՆԱԳՐԻ ԿԱԶՄԱԿԵՐՊՈՒԹՅԱՆ ԿԱՆՈՆԱԴՐՈՒԹՅԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՉՈՐՐՈՐԴ ԱՐՁԱՆԱԳՐՈՒԹՅԱՆ ՆԱԽԱԳԾԻ ԱՌՆՉՈՒԹՅԱՄԲ

|  |
| --- |
| **ՀՀ ազգային անվտանգության ծառայություն****2/3/2-836****26.08.2021** |
| «2002 թվականի հոկտեմբերի 7-ի՝ Հավաքական անվտանգության մասին պայմանագրի կազմակերպության կանոնադրությունում փոփոխություններ կատարելու մասին» չորրորդ արձանագրության նախագծի վերաբերյալ նկատառումներ չունենք, դրա կնքումը գտնում ենք նպատակահարմար: | Ընդունվել է ի գիտություն |
| **ՀՀ անվտանգության խորհրդի գրասենյակ****29․1/35/28893-2021****24.08.2021** |
| «2002 թվականի հոկտեմբերի 7-ի` Հավաքական անվտանգության մասին պայմանագրի կազմակերպության կանոնադրությունում փոփոխություններ կատարելու մասին» չորրորդ արձանագրության նախագծի վերաբերյալ դիտողություններ և առաջարկություններ չկան: | Ընդունվել է ի գիտություն |
| **ՀՀ առողջապահության նախարարություն****ՎԳ/10.2/18394-2021** **30.08.2021** |
| ՀՀ առողջապահության նախարարությունն առաջարկում է «2002 թվականի հոկտեմբերի 7-ի` Հավաքական անվտանգության մասին պայմանագրի կազմակերպության կանոնադրությունում փոփոխություններ կատարելու մասին» չորրորդ արձանագրության հայերեն նախագծի համարակալումները համապատասխանեցնել հայերենին: | Ընդունվել է: Իրականացվել են համապատասխան փոփոխությունները: |
| **ՀՀ արդարադատության նախարարություն****06/14.2/26460-2021** **25.08.2021** |
| Համակարծիք լինելով Նախագծի 1-ին կետի 6-րդ ենթակետում նշված գլխավոր քարտուղարի լիազորությունների վաղաժամկետ դադարեցման մեխանիզմի կիրառման հնարավորության նախատեսման հետ, այնուամենայնիվ, առաջարկվում է իրավական որոշակիության տեսանկյունից նախատեսել նաև վերջինիս լիազորությունների վաղաժամկետ դադարեցման ողջամիտ հիմքեր:Նախագիծը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:Նախագիծը ենթակա է վավերացման ՀՀ Սահմանադրության 116-րդ հոդվածի 1-ին մասի 2-րդ և 6-րդ կետերի և «Միջազգային պայմանագրերի մասին» օրենքի 10-րդ հոդվածի 2-րդ մասի 2-րդ և 6-րդ կետերի դրույթների հիմքով, իսկ ֆինանսական կամ գույքային պարտավորություններ նախատեսելու դեպքում՝ նաև ՀՀ Սահմանադրության 116-րդ հոդվածի 1-ին մասի 4-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 4-րդ կետերի դրույթների հիմքերով: | Չի ընդունվել: Արձանագրության նախագծի փոխհամաձայնեցման փուլում նման առաջարկ է ներկայացրել ղրղզական կողմը (определить слуаи, при которых СМИД вносит предложения СКБ о досрочном прекращении полномочий Генерального секретаря ОДКБ): Առաջարկը չի ընդունվել Հայաստանի, Բելառուսի, Ղազախստանի և Ռուսաստանի կողմից: Պատճառը կայանում է նրանում, որ դժվար է կանխատեսել և ամրագրել այն բոլոր դեպքերն ու հանգամանքները, որոնց առկայության պարագայում Արտաքին գործերի նախարարների խորհուրդը  Հավաքական անվտանգության խորհրդին կներկայացնի Գլխավոր քարտուղարի լիազորությունների վաղաժամկետ դադարեցման մասին առաջարկությունը: Նման սպառիչ ցանկ նախատեսելու պարագայում հետագայում կարող են ի հայտ գալ ամրագրված դեպքերը չներառող այլ հանգամանքներ: Նման պայմաններում կարիք կլինի կրկին փոփոխել ՀԱՊԿ Կանոնադրությունը և արդեն իսկ ամրագրված ցանկում ավելացնել ի հայտ եկած նոր հիմքերը: Հաշվի առնելով վերոգրյալը ներկայացված առաջարկը չի ընդունվել:Ընդունվել է ի գիտություն |
| **ՀՀ արտակարգ իրավիճակների նախարարություն****02/02.2/4566-2021****30.08.2021** |
| «2002 թվականի հոկտեմբերի 7-ի` Հավաքական անվտանգության մասին պայմանագրի կազմակերպության կանոնադրությունում փոփոխություններ կատարելու մասին» չորրորդ արձանագրության նախագծի վերաբերյալ Արտակարգ իրավիճակների նախարարությունն առաջարկություններ չունի: | Ընդունվել է ի գիտություն |
| **ՀՀ ոստիկանություն****5/2/56248-21****24.08.2021** |
| ՀՀ ոստիկանությունը նպատակահարմար է գտնում «2002 թվականի հոկտեմբերի 7-ի` «Հավաքական անվտանգության մասին պայմանագրի կազմակերպության կանոնադրությունում փոփոխություններ կատարելու մասին» չորրորդ արձանագրության ստորագրումը՝ հիմք ընդունելով ՀՀ դիրքորոշումը վերոնշյալ նախագծի վերաբերյալ: | Ընդունվել է ի գիտություն |
| **ՀՀ պաշտպանության նախարարություն****ՊՆ/510-ԳՔ/4632-2021****01.09.2021** |
| ՀՀ պաշտպանության նախարարության գործառույթներին առնչվող մասով` «2002 թվականի հոկտեմբերի 7-ի` «Հավաքական անվտանգության մասին պայմանագրի կազմակերպության կանոնադրությունում փոփոխություններ կատարելու մասին» չորրորդ արձանագրության նախագծի վերաբերյալ առաջարկություններ և դիտողություններ չկան: | Ընդունվել է ի գիտություն |
| **ՀՀ ֆինանսների նախարարություն****01/5-1/13705-2021****30.08.2021** |
| «Միջազգային պայմանագրերի մասին» ՀՀ օրենքի 5-րդ հոդվածի 4-րդ կետի համաձայն՝ Հայաստանի Հանրապետության ֆինանսների նախարարությունը տրամադրում է եզրակացություն միջազգային պայմանագրի նախագծում, բազմակողմ միջազգային պայմանագրում Հայաստանի Հանրապետության համար ֆինանսական պարտավորություններ նախատեսող դրույթների առկայության մասին, այդ թվում` միջազգային պայմանագրով եկամուտների նվազեցման կամ ծախսերի ավելացման հանգեցնող դրույթների և տվյալ տարվա համար Հայաստանի Հանրապետության Ազգային ժողովի ընդունած «Պետական բյուջեի մասին» օրենքում չներառված պարտավորությունների մասին: «2002 թվականի հոկտեմբերի 7-ի Հավաքական անվտանգության մասին պայմանագրի կազմակերպության կանոնադրությունում փոփոխություններ կատարելու մասին» չորրորդ արձանագրության նախագիծը օրենքով սահմանված կարգով ներպետական համաձայնեցման փուլում ներկայացվել է նաև ֆինանսների նախարարություն՝ համապատասխան եզրակացության նպատակով:«2002 թվականի հոկտեմբերի 7-ի Հավաքական անվտանգության մասին պայմանագրի կազմակերպության կանոնադրությունում փոփոխություններ կատարելու մասին» չորրորդ արձանագրության նախագծում Հայաստանի Հանրապետության համար ֆինանսական պարտավորություններ նախատեսող, եկամուտների նվազեցման կամ ծախսերի ավելացման հանգեցնող դրույթներ առկա չեն: | Ընդունվել է ի գիտություն |